वीरेंद्र सहवाग ने एक ट्वीट के जरिये बताया है कि क्रिकेट खेलते हुए उन्‍होंने किस मूल बात पर यकीन किया. ट्विटर पर 'वीरू ज्ञान' देते हुए उन्‍होंने लिखा, 'ऐसा हमेशा नहीं होता कि आपके कहे गए शब्‍द बड़ा असर छोड़ते हैं. यह इस बात पर निर्भर करता है कि हम किसी बात को किस तरह से कहते हैं.' अपनी बात को आगे बढ़ता हुए दिल्‍ली के इस पूर्व क्रिकेटर ने लिखा, 'यही बात क्रिकेट में भी है. आमतौर पर कमजोर गेंद हमारे ऊपर प्रभाव नहीं छोड़ती. महत्‍वपूर्ण यह है कि हम इसे किस तरह से मारते हैं.'